AaB Ishockeys sidste skanse holder på landsholdet. Efter en lang karriere i rødt og hvidt mangler den 29-årige keeper Peter Hirsch motivationen til at fortsætte.

AaB Ishockey kan i fremtiden se frem til en keeper, som vil bruge alle kræfter på at skaffe succes til klubben. Efter mere end 170 landskampe stopper Peter Hirch på landsholdet. Peter Hirsch har spillet for Danmark ved 9 VM-slutrunder, heraf samtlige de 5 gange Danmark har deltaget ved A-VM. Ved det netop overståede A-VM i Canada stod han Danmarks tre første kampe, hvorefter stortalentet Patrick Galbraith tog over. Allerede inden VM besluttede den 29-årige Peter Hirsch sig for at stoppe.